KLASA: 600-01/20-01/70

URBROJ: 2158/1-01-17/12-20-1

Osijek, 27. siječnja 2020.

 Upravni odjel za obrazovanje Osječko-baranjske županije, temeljem članka 17. stavka 2. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 98/19.) i članka 5. Pravilnika o postupku utvrđivanja psihofizičkog stanja djeteta, učenika te sastavu stručnog povjerenstva („Narodne novine“ broj 67/14.)

d o n o s i

**P L A N U P I S A**

**djece u prvi razred osnovne škole za 2020./2021. školsku godinu**

**na području Osječko-baranjske županije**

I.

 Obveznici upisa u osnovnu školu, za školsku 2020./2021. godinu, su djeca rođena u razdoblju od 1. travnja 2013. do 31. ožujka 2014. godine i djeca kojoj je u školskoj godini 2019./2020. odgođen upis u prvi razred osnovne škole.

 Prije upisa u prvi razred osnovne škole obvezno je utvrđivanje psihofizičkog stanja djeteta školskog obveznika. Psihofizičko stanje djeteta utvrđuje Stručno povjerenstvo svake osnovne škole u čiji sastav ulaze: nadležni liječnik škole – specijalist školske medicine i djelatnici škole: stručni suradnik pedagog ili psiholog, i/ili stručnjak edukacijsko-rehabilitacijskog profila i učitelj razredne ili predmetne nastave. U slučaju potrebe stručno povjerenstvo može zatražiti i mišljenja stručnjaka drugih specijalnosti.

 Psihofizičko stanje djeteta utvrđuje se i radi prijevremenog upisa, odgode ili privremenog oslobađanja od upisa u prvi razred osnovne škole.

II.

 U prvi razred djeca se upisuju prema adresi prebivališta odnosno prijavljenog boravišta na upisnom području škole sukladno mreži školskih ustanova.

 Upravni odjel za obrazovanje Osječko-baranjske županije utvrđuje popis djece, školskih obveznika i dostavlja ga Stručnom povjerenstvu škole.

Ukoliko se dijete ne nađe na popisu za upis u prvi razred, a doraslo je za upis u školu, potrebno je izvršiti prijavu ovom tijelu, liječniku školske medicine ili najbližoj školi prema mjestu stanovanja.

Pozivamo roditelje da uredno prijave prebivalište i boravište djece (doseljenje, preseljenje i sl.).

III.

 Zahtjev za prijevremeni upis u prvi razredmože podnijeti roditelj za dijete koje će do kraja tekuće godine navršiti šest godina, a nije školski obveznik. Zahtjev (Obrazac 6.) se podnosi Upravnom odjelu za obrazovanje Osječko-baranjske županije najkasnije do 31. ožujka 2020. godine. Po uredno podnesenom zahtjevu nadležno tijelo će dijete uvrstiti na popis djece za osnovnu školu kojoj dijete pripada prema upisnom području.

IV.

Stručno povjerenstvo škole, nakon provedenog postupka utvrđivanja psihofizičkog stanja djeteta, može predložiti Upravnom odjelu za obrazovanje Osječko-baranjske županije odgodu upisa u prvi razred za jednu školsku godinu isključivo iz razloga navedenih u članku 9. stavku 2. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava („Narodne novine“ broj 67/14.).

V.

Privremeno oslobađanje djeteta od upisa u prvi razred osnovne škole ostvaruje dijete kojemu je zdravlje teško oštećeno ili ima višestruke teškoće, a čiji su roditelji u skladu s posebnim propisima stekli pravo na status roditelja njegovatelja, odnosno dijete koje je s obzirom na vrstu, stupanj i težinu oštećenja steklo pravo na skrb izvan obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u sklopu kojeg se osigurava pružanje usluga psihosocijalne pomoći.

Zahtjev za privremeno oslobađanje od upisa u prvi razred osnovne škole podnosi Upravnom odjelu za obrazovanje Osječko-baranjske županije, roditelj djeteta (Obrazac 6.). Uz zahtjev se prilaže medicinska dokumentacija o zdravstvenom i razvojnom stanju te nalaz i mišljenje jedinstvenog tijela vještačenja.

 VI.

 Učenik se može upisati u prvi razred osnovne škole kojoj ne pripada prema upisnom području ako to ne izaziva povećanje broja razrednih odjela u osnovnoj školi u koju se upisuje – što je(uz zahtjev roditelja) dužan pisano potvrditi ravnatelj/ravnateljica škole, ili u slučaju ako se upisuje u škole koje izvode alternativne, međunarodne te programe na jeziku i pismu nacionalnih manjina ili ako se upisuje u škole kojima je osnivač druga pravna ili fizička osoba.

Prije podnošenja zahtjeva za upis u drugu školu, dijete mora biti pregledano po Stručnom povjerenstvu škole koju je trebalo pohađati na upisnom području utvrđenom na temelju prebivališta, odnosno prijavljenog boravišta**.**

 VII.

Postupak utvrđivanja psihofizičkoga stanja djece radi upisa u prvi razred provodit će se prema utvrđenim i oglašenim rasporedima (koji su sastavni dio ovog Plana upisa) i mora biti okončan najkasnije **do 15. lipnja 2020. godine.**

U slučaju da dijete ne može pristupiti utvrđivanju psihofizičkoga stanja u vremenu koje je utvrđeno rasporedom pregleda, roditelj je dužan do 31. svibnja 2020. godine o tome obavijestiti Stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme, a najkasnije do početka školske godine.

**Djeca s već utvrđenim teškoćama u razvoju** trebaju pristupiti utvrđivanju psihofizičkog stanja radi upisa u prvi razred osnovne škole u vremenu od **1. veljače do 15. travnja** kako bi im se pravovremeno odredila programska i profesionalna potpora (Prilikom prijave uputno je predočiti Nalaz i mišljenje Jedinstvenog tijela vještačenja ili najnoviji specijalistički nalaz).

 VIII.

Upis djece u prvi razred provodit će se u svim osnovnim školama na području Osječko-baranjske županije dana **8. i 9. lipnja 2020. godine** (ponedjeljak i utorak) u vremenu od 8 do 12 sati i od 16 do 19 sati.

IX.

Za roditelje koji ne upišu dijete u osnovnu školu sukladno odredbi članka 19. Zakona o odgoju i obrazovanju u osnovnoj i srednjoj školi, člankom 152. navedenog zakona propisana je novčana kazna za prekršaj.

X.

Obrasci zahtjeva mogu se dobiti u osnovnoškolskoj ustanovi, a nalaze se i na mrežnoj stranici Osječko-baranjske županije: [www.obz.hr](http://www.obz.hr) ili se mogu preuzeti osobno u Upravnom odjelu za obrazovanje Osječko-baranjske županije.

 Pročelnica

 Sandra Filipović

Prilog:

1. Raspored prijava i pregleda

**RASPORED PRIJAVA I PREGLEDA**

**za upis u prvi razred osnovne škole za 2020./2021. školsku godinu**

**na području Osječko-baranjske županije**

**(Prilog 1. Plana upisa)**

 I.

Osnovne škole će obaviti predprijave školskih obveznika i na svojim oglasnim pločama i mrežnim stranicama istaknuti popis ulica svojega upisnog područja i raspored pregleda djece.

Predprijave u svim osnovnim školama i njihovim područnim školama odnosno područnim odjelima, primat će se u razdoblju od 3. veljače 2020. godine do 17. veljače 2020. godine u uredovnom vremenu tajništva škole.

Nakon provedenih predprijava, osnovnoškolske ustanove su dužne nadležnom liječniku školske medicine dostaviti popis prijavljene djece.

II.

**Prijave za liječnički pregled** primat će seu razdobljuod **2. ožujka 2020. godine do 31. ožujka 2020. godine, u zdravstvenoj ustanovi**.Prijavu obavlja roditelj ili skrbnik djeteta osobno uz predočenje zdravstvene iskaznice i OIB-a djeteta.

III.

 **Pregledi** djece odvijat će se prema rasporedu kojega će Stručna povjerenstva osnovnih škola dogovoriti s nadležnim liječnicima školske medicine i oglasiti na oglasnim pločama i mrežnim stranicama škola. Prilikom prijave roditelj će dobiti informaciju o terminu i tijeku pregleda.

 IV.

Prilikom upisa djeteta u osnovnu školu roditelj ili staratelj, odnosno osoba koja skrbi o djetetu nijedužna donositi rodni list i domovnicu za dijete, već će škole, sukladno uputama Ministarstva znanosti i obrazovanja osigurati odobrenje za pristup bazi osnovnih osobnih podataka potrebnih za upis u prvi razred osnovne škole.

**Roditelj i staratelj, odnosno osoba koja skrbi o djetetu je u obvezi na upis ponijeti:** osobnu iskaznicu ili uvjerenje o mjestu prebivališta, odnosno drugu javnu ispravu kojom se može utvrditi njegov identitet i mjesto prebivališta iliboravišta.

 V.

Prijave se provode po područjima i to za:

1. Osnovne škole na području grada Osijeka i osječkog okružja
2. Osnovne škole na Baranjskom području
3. Osnovne škole na Đakovačkom području
4. Osnovne škole na Valpovačkom području
5. Osnovne škole na Donjomiholjačkom području
6. Osnovne škole na Našičkom području

VI.

1. **PODRUČJE GRADA OSIJEKA I OSJEČKO OKRUŽJE**

Prijave za osnovne škole za područje grada Osijeka i osječko okružje obavljaju se na sljedeći način:

1.1 **U ZAVODU ZA JAVNO ZDRAVSTVO,** Školska medicina, Drinska 8, 31000 Osijek,

U ambulanti nadležne liječnice školske medicine **dr. Vesne Buljan (srijedom od 14-18 sati)** za osnovne škole:

* FRANJE KREŽME, OSIJEK
* SVETE ANE U OSIJEKU

U ambulanti nadležne liječnice školske medicine  **dr. Dolores Kovač-Juretić (ponedjeljkom od 17-19 sati)** za osnovne škole:

* LJUDEVITA GAJA, OSIJEK
* „GRIGOR VITEZ“, OSIJEK
* JAGODE TRUHELKE, OSIJEK

U ambulantinadležnog liječnika školske medicine **dr.** **Maria Grgurića, odnosno njegove zamjene (srijedom od 17-19 sati)** za osnovne škole:

* „DOBRIŠA CESARIĆ“, OSIJEK
* AUGUST ŠENOA, OSIJEK
* OŠ PRI PROSVJETNO-KULTURNOM CENTRU MAĐARA U REPUBLICI HRVATSKOJ

U ambulantinadležne liječnice školske medicine **dr. Dalije Doljanac (utorkom od 17-19 sati)** za osnovneškole:

* ANTUNA MIHANOVIĆA, OSIJEK
* „MLADOST“, OSIJEK
* „TIN UJEVIĆ“, OSIJEK
* VIJENAC, OSIJEK

U ambulanti nadležne liječnice školske medicine **prim.dr.sc. Vesne Bilić-Kirin, dr.med. (srijedom od 17 do 19** **sati)** za osnovne škole:

* IVANA FILIPOVIĆA, OSIJEK
* „RETFALA“, OSIJEK

U ambulanti nadležne liječnice školske medicine **dr. Ivane Balta (utorkom od 17 do 19 sati)** za osnovne škole:

* FRANA KRSTE FRANKOPANA, OSIJEK
* VLADIMIRA BECIĆA, OSIJEK
	1. **U TAJNIŠTVU ŠKOLE -** za matičnu školu i sve područne škole odnosno područne odjele i pripadajuća naselja - prijave se primaju svakoga radnog dana u uredovno vrijeme tajništva za osnovne škole
* VIŠNJEVAC, VIŠNJEVAC nadležni školski liječnik Vesna Bilić Kirin
* JOSIPOVAC, JOSIPOVAC nadležni školski liječnik Vesna Bilić Kirin
* BIJELO BRDO, BIJELO BRDO nadležni školski liječnik Dolores Juretić Kovač
* DALJ, DALJ nadležni školski liječnik Dolores Juretić Kovač
* „ANTUNOVAC“, ANTUNOVAC nadležni školski liječnik Vesna Buljan
* ERNESTINOVO, ERNESTINOVO nadležni školski liječnik Vesna Buljan
* LASLOVO, LASLOVO nadležni školski liječnik Vesna Buljan
* VLADIMIR NAZOR, ČEPIN nadležni školski liječnik Ivana Balta
* MATE LOVRAKA, VLADISLAVCI nadležni školski liječnik Ivanka Košta Plavčić
* MILKA CEPELIĆA, VUKA nadležni školski liječnik Ivanka Košta Plavčić
* MIROSLAVA KRLEŽE, ČEPIN nadležni školski liječnik Ivanka Košta Plavčić

- TENJA, TENJA nadležni školski liječnik Mario Grgurić

1. **BARANJSKO PODRUČJE**

Prijave za osnovne škole za područje Baranje obavljaju se na sljedeći način:

 U TAJNIŠTVU ŠKOLE - za matičnu školu i sve područne škole odnosno područne odjele i pripadajuća naselja - prijave se primaju svakoga radnog dana u uredovno vrijeme tajništva za sljedeće osnovne škole:

* „DR. FRANJO TUĐMAN“, BELI MANASTIR
* BILJE, BILJE
* „MATIJA GUBEC“, ČEMINAC
* DARDA, DARDA
* DRAŽ, DRAŽ
* JAGODNJAK, JAGODNJAK
* KNEŽEVI VINOGRADI, KNEŽEVI VINOGRADI
* POPOVAC, POPOVAC
* ŠEĆERANA, ŠEĆERANA
* ZMAJEVAC, ZMAJEVAC
* LUG, LUG

 Nadležna liječnica za sve osnovne škole u Baranji je dr. Ivana Dorušak.

1. **ĐAKOVAČKO PODRUČJE**

Prijave za osnovne škole za Đakovačko područje obavljaju se na sljedeći način:

* 1. **U ZAVODU ZA JAVNO ZDRAVSTVO U ĐAKOVU**, Petra Preradovića 2, 31400 Đakovo

U ambulanti nadležne liječnice školske medicine **dr. Sonje Jukić (srijedom od 16-18 sati)**

 i u ambulanti nadležne liječnice školske medicine **dr. Ivanke Košta Plavčić (četvrtkom 16-18 sati)** za sljedeće osnovne škole:

 - „IVAN GORAN KOVAČIĆ“, ĐAKOVO

- JOSIPA ANTUNA ĆOLNIĆA, ĐAKOVO

- „VLADIMIR NAZOR“, ĐAKOVO

 3.2 **U TAJNIŠTVU ŠKOLE -** za matičnu školu i sve područne škole odnosno područne odjele i pripadajuća naselja - prijave se primaju svakoga radnog dana u uredovno vrijeme tajništva za sljedeće osnovne škole:

 **-** BUDROVCI, BUDROVCI, nadležni školski liječnik Sonja Jukić

 - ĐAKOVAČKI SELCI, SELCI ĐAKOVAČKI nadležni školski liječnik Sonja Jukić

 - SATNICA ĐAKOVAČKA, SAT. ĐAKOVAČKA nadležni školski liječnik Ivanka Košta-Plavčić

 - GORJANI, GORJANI nadležni školski liječnik Ivanka Košta-Plavčić

* „JOSIP KOZARAC“, JOS. PUNITOVAČKI nadležni školski liječnik Sonja Jukić
* „S.S.KRANJČEVIĆ“, LEVANJSKA VAROŠ nadležni školski liječnik Sonja Jukić
* MATIJA GUBEC, PIŠKOREVCI nadležni školski liječnik Sonja Jukić
* „IVANA BRLIĆ MAŽURANIĆ“, STRIZIVOJNA nadležni školski liječnik Sonja Jukić
* J.J. STROSSMAYERA, TRNAVA nadležni školski liječnik Sonja Jukić
* DRENJE, DRENJE nadležni školski liječnik Ivanka Košta-Plavčić
* JOSIPA KOZARCA, SEMELJCI nadležni školski liječnik Ivanka Košta-Plavčić
* LUKA BOTIĆ, VIŠKOVCI nadležni školski liječnik Ivanka Košta-Plavčić
1. **VALPOVAČKO PODRUČJE**

Prijave za osnovne škole za Valpovačko područje obavljaju se na sljedeći način:

**U TAJNIŠTVU ŠKOLE -** za matičnu školu i sve područne škole odnosno područne odjele i pripadajuća naselja - prijave se primaju svakoga radnog dana u uredovno vrijeme tajništva za sljedeće osnovne škole:

* MATIJE PETRA KATANČIĆA, VALPOVO nadležni školski liječnik Kristina Hibler Han
* IVANA KUKULJEVIĆA, BELIŠĆE nadležni školski liječnik Kristina Hibler Han
* LADIMIREVCI, LADIMIREVCI nadležni školski liječnik Kristina Hibler Han

- BRATOLJUBA KLAIĆA, BIZOVACnadležni školski liječnik Ivana Balta

* PETRIJEVCI, PETRIJEVCInadležni školski liječnik Vesna Buljan
1. **DONJOMIHOLJAČKO PODRUČJE**

Prijave za osnovne škole za Donjomiholjačko područje obavljaju se na sljedeći način:

**U TAJNIŠTVU ŠKOLE -** za matičnu školu i sve područne škole odnosno područne odjele i pripadajuća naselja - prijave se primaju svakoga radnog dana u uredovno vrijeme tajništva za sljedeće škole:

* „AUGUST HARAMBAŠIĆ“, DONJI MIHOLJAC nadležni školski liječnik Kristina Hibler Han
* „HRVATSKI SOKOL“, PODGAJCI PODRAVSKI nadležni školski liječnik Kristina Hibler Han
* „MATIJA GUBEC“, MAGADENOVAC nadležni školski liječnik Silva Miškulin
* ANTE STARČEVIĆA VILJEVO, VILJEVO nadležni školski liječnik Kristina Hibler Han
1. **NAŠIČKO PODRUČJE**

Prijave za osnovne škole za Našičko područje obavljaju se na sljedeći način:

**U TAJNIŠTVU ŠKOLE -** za matičnu školu i sve područne škole odnosno područne odjele i pripadajuća naselja - prijave se primaju svakoga radnog dana u uredovno vrijeme tajništva za sljedeće osnovne škole:

* DORE PEJAČEVIĆ NAŠICE, NAŠICE nadležni školski liječnik Silva Miškulin
* KRALJA TOMISLAVA, NAŠICE nadležni školski liječnik Silva Miškulin
* J.J. STROSSMAYERA, ĐURĐENOVAC nadležni školski liječnik Silva Miškulin
* HINKA JUHNA PODGORAČ, PODGORAČ nadležni školski liječnik Ivanka Košta Plavšić
* IVANA BRNJIKA SLOVAKA, JELISAVAC nadležni školski liječnik Silva Miškulin
* VLADIMIRA NAZORA, FERIČANCI nadležni školski liječnik Silva Miškulin
* IVANE BRLIĆ MAŽURANIĆ, KOŠKA nadležni školski liječnik Dalija Doljanac